Kauguru iela (Rīga)
Šis raksts ir par ielu Rīgā. Par citām jēdziena Kauguru iela nozīmēm skatīt nozīmju atdalīšanas lapu. Kauguru iela ir iela Rīgā, Zemgales priekšpilsētā, Pleskodāles apkaimē. Kauguru iela sākas krustojumā ar Lielirbes ielu un Kalnciema ielu, bet beidzas krustojumā ar Krūzes ielu. Ielas garums ir 520 metri, tā ir klāta ar asfalta segumu, bet neliels posms ar grants segumu. Kauguru ielā ir gan saimnieciska rakstura, gan dzīvojamā apbūve. Iela nosaukta Jūrmalas daļas — Kauguru — vārdā. Vēsturiskā Kauguru iela ilgstoši nebija caurbraucama (padomju laikā un arī pēc tam), pastāvot kā divi nesavienoti piebraucamie ceļi pie saimnieciskām teritorijām. Pēdējos gados iela atjaunota atkal kā caurbraucama visā tās garumā.